పొగ బాబులూ జర జాగ్రత్త. గుప్పు గుప్పున సిగరెట్ మీద సిగరెట్ లాగిస్తుంటే ఆరోగ్యమే కాదు... జేబూ గుల్లవుతుంది.  మీలాంటి వారికి బీమా కవరేజ్ ఇచ్చేందుకు బీమా కంపెనీలూ ఆసక్తి చూపవు. ఒకవేళ ఇచ్చినా మిగతా వారి కంటే 60 నుంచి 80 శాతం ఎక్కువ ప్రీమియం చెల్లించాలి. ఎందుకంటే...ధూమపానం శారీరక ఆరోగ్యానికే కాదు... ఆర్థిక ఆరోగ్యానికీ మంచిది కాదు. పొగబాబులకు అనారోగ్య సమస్యలతో పాటు మృత్యు భయమూ ఎక్కువ. అందుకే వీరికి పాలసీ ఇవ్వాలంటే బీమా కంపెనీలూ ఒకటికి నాలుగుసార్లు ఆలోచిస్తాయి. ఒకవేళ ఇచ్చినా.. ప్రీమియం భారీగా ఉంటుంది. ఇతరుల కంటే 60-80 శాతం ఎక్కువ ప్రీమియం వసూలు చేస్తుంటాయి. ఉదాహరణకు పొగ తాగే అలవాటున్న 30 సంవత్సరాల వ్యక్తి, 30 ఏళ్లకు కోటి రూపాయల విలువైన ఏదైనా జీవిత బీమా పాలసీ తీసుకుంటే, పొగ తాగని వ్యక్తి కంటే కనీసం 58 శాతం ఎక్కువ ప్రీమియం చెల్లించాలి. ఉదాహరణకు మాక్స్ లైఫ్ ఇన్సూరెన్స్ కంపెనీ ఆన్లైన్లో ఆఫర్ చేసే టర్మ్ పాలసీ కోసం పొగ తాగని వ్యక్తి ఏటా రూ.8,165 చెల్లించాల్సి వస్తే.. పొగ తాగే వ్యక్తి 11,615 చెల్లించాలి. ఐసిఐసిఐ ఐప్రొటెక్ట్ స్మార్ట్ పాలసీదీ ఇదే పరిస్థితి. ఈ పాలసీ కోసం పొగ బాబులు ఏటా రూ.14,773 చెల్లిస్తే.. పొగ తాగని వ్యక్తులు రూ.9,034 చెల్లిస్తే సరిపోతుంది. ఇక హెచ్డిఎ్ఫసి లైఫ్ క్లిక్ 2 ప్రొటక్ట్ టర్మ్ పాలసీ కోసం ధూమపానం చేసే వ్యక్తులు ఏటా రూ.14,773, పొగ తాగని వ్యక్తులు రూ.9,470 చెల్లిస్తే సరిపోతుంది. ఎస్బిఐ లైఫ్ ఇషీల్డ్ పాలసీ కింద పొగ తాగని వ్యక్తులు ఏటా  రూ.13,443 చెల్లిస్తే సరిపోతుంది. పొగ బాబులు మాత్రం దాదాపు 81 శాతం ఎక్కువగా అంటే రూ.24,403 వరకు చెల్లించాలి. పొగ తాగని వ్యక్తులతో పోలిస్తే ధూమపాన ప్రియులు త్వరగా మృత్యువాత పడే ప్రమాదం ఉండడమే ఈ అధిక ప్రీమియానికి కారణం.విషయం దాచొద్దు..కొంత మంది జీవిత బీమా పాలసీ తీసుకునేటప్పుడు ప్రీమియం భారం తగ్గుతుందని పొగ తాగే అలవాటే లేదని పాలసీ అప్లికేషన్లో ప్రకటిస్తుంటారు. రోజులు బాగోక వీరు మధ్యలోనే కాలం చేస్తే.. బీమా కంపెనీలు తప్పుడు సమాచారం ఇచ్చారనే పేరుతో వీరి వారసుల క్లెయిమ్లను తిరస్కరిస్తాయి. వారసులకు ఆ పరిస్థితి రాకుండా ఉండాలంటే పాలసీ తీసుకునేటప్పుడే సరైన సమాచారం ఇవ్వాలి. పాలసీ తీసుకునేనాటికే పొగ బాబులైతే కనీసం ఏడాది పాటైనా ధూమపానానికి పూర్తిగా దూరంగా ఉంటే తప్ప, బీమా కంపెనీలు నాన్ స్మోకర్గా గుర్తించవు.ఆరోగ్య బీమా ఓకే ఆరోగ్య బీమా పాలసీల విషయంలో మాత్రం పొగ తాగే అలవాటు బీమా ప్రీమియాన్ని ఏ విధంగానూ ప్రభావితం చేయదు. పాలసీ ఇచ్చే నాటికి ఉన్న పాలసీదారుడి ఆరోగ్య పరిస్థితిని మాత్రమే కంపెనీలు పరిగణనలోకి  తీసుకుంటాయి. అయితే కొన్ని బీమా కంపెనీలు మాత్రం ఇప్పుడిప్పుడే పొగ బాబులకు ఇచ్చే ఆరోగ్య బీమా పాలసీలపై అధిక ప్రీమియం వసూలు చేస్తున్నాయి. ఈ విషయాలను దృష్టిలో ఉంచుకునైనా పొగ బాబులు తమ దురలవాటుకు స్వస్తి చెప్పడం మంచిది. లేకపోతే ఆరోగ్యంతో పాటు జేబూ గుల్లయ్యే ప్రమాదం ఉంది.
poga baabuluu jara jaagratta. guppu guppuna sigaret meeda sigaret lagistunte aarogyame kaadu... jeboo gullavutundi.  meelanti vaariki beema kavarej ichenduku beema kampeneeluu aasakti chuupavu. okavela ichina migata vaari kante 60 nunchi 80 saatam ekkuva preemium chellinchaali. endukante...dhumapanam saareeraka aarogyaanike kaadu... aardhika aarogyaanikii manchidi kaadu. pogabaabulaku anarogya samasyalatho paatu mrutyu bhayamuu ekkuva. anduke veeriki polasy ivvalante beema kampeneeluu okatiki naalugusaarlu aalochistaayi. okavela ichina.. preemium bhariga untundi. itarula kante 60-80 saatam ekkuva preemium vasulu chestuntaayi. udaaharanaku poga taage alavaatunna 30 samvatsaraala vyakti, 30 ellaku koti roopaayala viluvaina edaina jeevita beema polasy teesukunte, poga taagani vyakti kante kaneesam 58 saatam ekkuva preemium chellinchaali. udaaharanaku max life insurens company aanlainlo affer chese turm polasy kosam poga taagani vyakti eta roo.8,165 chellinchaalsi vaste.. poga taage vyakti 11,615 chellinchaali. icici iprotect smart paalaseedii ide paristhiti. ee polasy kosam poga baabulu eta roo.14,773 chelliste.. poga taagani vyaktulu roo.9,034 chelliste saripotundi. ika hechdiesi life click 2 protuct turm polasy kosam dhumapanam chese vyaktulu eta roo.14,773, poga taagani vyaktulu roo.9,470 chelliste saripotundi. esbi life isheeld polasy kinda poga taagani vyaktulu eta  roo.13,443 chelliste saripotundi. poga baabulu maatram daadaapu 81 saatam ekkuvagaa ante roo.24,403 varaku chellinchaali. poga taagani vyaktulatho poliste dhumapana priyulu twaragaa mrutyuvaata pade pramaadam undadame ee adhika preemiyaaniki kaaranam.vishayam daachoddu..kontha mandi jeevita beema polasy teesukunetappudu preemium bharam taggutundani poga taage alavate ledani polasy applicationlo prakatistuntaaru. rojulu bagoka veeru madhyalone kaalam cheste.. beema companylu tappudu samacharam icharane paerutho veeri vaarasula claimlanu tiraskaristaayi. vaarasulaku aa paristhiti rakunda undalante polasy teesukunetappude saraina samacharam ivvali. polasy teesukunenatike poga baabulaite kaneesam edaadi pataina dhumapananiki puurtigaa dooramgaa unte tappa, beema companylu nan smokerga gurtinchavu.aarogya beema oke aarogya beema paalaseela vishayamlo maatram poga taage alavaatu beema preemianni e vidhamgaanuu prabhaavitam cheyadu. polasy iche naatiki unna palasidarudi aarogya paristhitini matrame companylu parigananaloki  teesukuntaayi. ayithe konni beema companylu maatram ippudippude poga baabulaku iche aarogya beema paalaseelapai adhika preemium vasulu chestunnayi. ee vishayaalanu drushtilo unchukunainaa poga baabulu tama duralavaatuku swasti cheppadam manchidi. lekapothe aarogyamtho paatu jeboo gullayye pramaadam undi.